
Text rozhodnutia
Súd: Krajský súd Trnava Spisová značka: 43Sd/83/2011 Identifikačné číslo súdneho spisu: 2011200548 Dátum vydania rozhodnutia: 31. 01. 2012 Meno a priezvisko sudcu, VSÚ: JUDr. Ľubomír Bundzel ECLI: ECLI:SK:KSTT:2012:2011200548.1 Uznesenie Krajský súd v Trnave v právnej veci navrhovateľa: A. J., nar. XX.XX.XXXX, bytom B. J. XX, XXX XX B. J., korešpondenčná adresa: I. XX, XXX XX G., proti odporkyni: Sociálna poisťovňa, ústredie, so sídlom Ul. 29. augusta č. 8, 813 63 Bratislava o preskúmanie rozhodnutia odporkyne t a k t o r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľ svojím návrhom zo dňa 02.08.2011 žiadal o preskúmanie rozhodnutia odporkyne č. XXX XXX XXXX X zo dňa 14.3.2011, ktorým mu odporkyňa zamietla žiadosť o invalidný dôchodok z 18. februára 2011, pretože podľa posudku posudkového lekára sociálneho poistenia pobočky Sociálnej poisťovne v Trnave nie je invalidný podľa § 71 ods. 1 zákona, nakoľko miera poklesu schopnosti vykonávať zárobkovú činnosť je 30% . Na základe včas podaného opravného prostriedku proti rozhodnutiu č. XXX XXX XXXX X zo dňa 14.3.2011 bol zdravotný stav navrhovateľa opätovne posúdený posudkovým lekárom sociálneho poistenia pobočky Sociálnej poisťovne v Trnave dňa 19.8.2011 a posudkovým lekárom sociálneho poistenia ústredia Sociálnej poisťovne so sídlom v Trenčíne dňa 20.9.2011 so záverom, že navrhovateľ nie je invalidný podľa § 71 ods. 1 zákona č. 461/2003 Z.z. o sociálnom poistení. Miera poklesu schopnosti vykonávať zárobkovú činnosť bola naďalej stanovená na 30%. Navrhovateľ po oboznámení s týmto záverom, na nariadenom pojednávaní dňa 31.1.2012 uviedol, že berie svoj návrh na preskúmanie rozhodnutia späť a konanie žiada zastaviť. V prípade, že by u neho došlo k zhoršeniu zdravotného stavu, podá si novú žiadosť o invalidný dôchodok. Krajský súd v Trnave príslušný na konanie vo veci ( podľa § 244 ods. 1,2 O.s.p. a § 250l O.s.p.), prejednal vec na nariadenom pojednávaní a usúdil, že sú splnené podmienky na zastavenie konania o preskúmaní napadnutého rozhodnutia odporkyne v dôsledku späťvzatia návrhu na jeho preskúmanie. Podľa § 250h ods. 1 O.s.p. až do rozhodnutia súdu môže žalobca rozsah napadnutia správneho rozhodnutia obmedziť; rozšíriť ho môže len v lehote podľa § 250b. Podľa § 250h ods. 2 O.s.p. až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa § 250d ods. 3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť( § 250h ods.2).Odvolanie proti uzneseniu je prípustné, pokiaľ sa ho účastník nevzdal. Vzhľadom na to, že navrhovateľ vzal späť návrh v celom rozsahu, súd postupoval podľa § 250d ods. 3 OSP v spojení s § 250h ods. 2 OSP a konanie zastavil. O náhrade trov konania súd rozhodol podľa § 250l ods. 1,2 O.s.p. v spojení s § 250h ods. 2 O.s.p. a § 146 ods. 1 písm. c) O.s.p., podľa ktorého žiaden z účastníkov nemá právo na náhradu trov konania podľa jeho výsledku ak konanie bolo zastavené. Súd preto rozhodol o náhrade trov konania tak, že žiaden z účastníkov nemá právo na náhradu trov konania. Poučenie: Proti tomuto uzneseniu nie je prípustné odvolanie, nakoľko účastníci konania sa opravného prostriedku výslovne vzdali.

